

**Előterjesztés sportcélú támogatás elszámolásáról, további támogatásokról**

**Tisztelt Közgyűlés!**

1./ Az EGER ESZTERHÁZY Szabadidő és Sportegyesület által tulajdonolt HandballESZSE Kft. kérelmet nyújtott be Eger Megyei Jogú Város Önkormányzatához, melyben névadó támogatójuk távozása következményeként súlyos pénzügyi nehézségekről számolt be. A klub első osztályban szereplő férfi kézilabdacsapatának további szereplése ezáltal bizonytalan helyzetbe került. Javaslom, hogy Eger Megyei Jogú Város Önkormányzatának Közgyűlése a Kft. kérelmében előadott nehéz anyagi helyzetre, valamint az itt részletezett működésének támogatására 50.000.000 forintot biztosítson a HandballESZSE Kft. számára, mely összeg fedezete rendelkezésre áll a II/15/3/1/5/K címszámon. A megjelölt címszámon előirányzati maradványként áll rendelkezésre az Egri Sportcentrum Labdarúgó Sportegyesület által 2024. november 29-én visszafizetett 2024. évi 70.000.000 Ft működési támogatás előirányzata.

2./ Eger Megyei Jogú Város Önkormányzatának Közgyűlése a 2024-es évben a II/15/3/1/5/K „Sportcélú támogatások, kiadások” költségvetési sorról 5.000.000 Ft működési célú támogatásról biztosította az EGER ESZTERHÁZY Szabadidő és Sportegyesületet, mely támogatásról szóló, 7559-2/2024 iktatószámú megállapodásban 2025. január 31-i dátumot jelölt meg elszámolási határidőként. A szakiroda az önkormányzat által nyújtott működési és felhalmozási célú támogatásokról szóló 4/2022. (V.25.) számú Jegyzői Utasítás alapján ellenőrizte az elszámolást, melyet hiánypótlást követően rendben talált.

3./ Az EGER ESZTERHÁZY Szabadidő és Sportegyesület kérelmet nyújtott be a szakiroda részére, újabb támogatás reményében. Javaslom, hogy Eger Megyei Jogú Város Önkormányzatának Közgyűlése ismételten 5.000.000 forintot biztosítson a Sportegyesület számára, mely összeg fedezete rendelkezésre áll a II/15/3/1/5/K címszámon. A megjelölt címszámon előirányzati maradványként rendelkezésre áll az Egri Sportcentrum Labdarúgó Sportegyesület által 2024. november 29-én visszafizetett 2024. évi 70.000.000 Ft működési támogatás előirányzata.

Az előterjesztés 1. melléklete a HandballESZSE Kft. kérelmét, 2. melléklete az EGER ESZTERHÁZY Szabadidő és Sportegyesület elszámolt számláinak számlaösszesítő lapját, 3. melléklete az EGER ESZTERHÁZY Szabadidő és Sportegyesület szakmai beszámolóját, míg 4. melléklete ugyanezen Szabadidő és Sportegyesület kérelmét tartalmazza.

Kérem a Tisztelt Közgyűlést a határozati javaslatokat szíveskedjen elfogadni!

Eger, 2024. december 3.

**Vágner Ákos**

polgármester

**1./ Határozati javaslat:**

Eger Megyei Jogú Város Önkormányzatának Közgyűlése 50.000.000 Ft, azaz Ötvenmillió forint működési célú támogatásban részesíti a HandballESZSE Kft-t (székhelye: 3300 Eger, Stadion utca 8., cégjegyzékszáma: 10-09-039443; adószáma: 27841185-2-10), melynek fedezete rendelkezésre áll a II/15/3/1/5/K címszámon. A Közgyűlés felhatalmazza a polgármestert a megállapodás aláírására.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2024. december 19.

**2./ Határozati javaslat:**

Eger Megyei Jogú Város Önkormányzatának Közgyűlése elfogadja az **EGER ESZTERHÁZY Szabadidő és Sportegyesület** (székhelye: 3300 Eger, Stadion utca 8.; nyilvántartási száma: 10-02-0000823; adószáma: 18570649-2-10) 2024. évre nyújtott 5.000.000 Ft, azaz Ötmillió forint összegű, működési célú támogatás felhasználásáról készített elszámolását.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2024. december 19.

**3./ Határozati javaslat:**

Eger Megyei Jogú Város Önkormányzatának Közgyűlése 5.000.000 Ft, azaz Ötmillió forint működési célú támogatásban részesíti az EGER ESZTERHÁZY Szabadidő és Sportegyesületet (székhelye: 3300 Eger, Stadion utca 8.; nyilvántartási száma: 10-02-0000823; adószáma: 18570649-2-10), melynek fedezete rendelkezésre áll a II/15/3/1/5/K címszámon. A Közgyűlés felhatalmazza a polgármestert a megállapodás aláírására.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2024. december 19.